Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé
Paragraph Index: 305

1. Az EQUINET keretében való nemzetközi együttmûködésünk Az egyenlõ bánásmód szervezetek európai hálózata, az EQUINET 2006-ban is aktívan dolgozott a nemzetközi együttmûködés, az információáramlás megkönnyítése és az EU antidiszkriminációs szabályozásának egységes alkalmazása érdekében. Idén az információcsere-munkacsoportban való közremûködésünkön kívül bekapcsolódtunk a „jogértelmezõ” szekció munkájába is, részt vettünk a Budapesten megrendezett „Az antidiszkriminációs szabályozás gyakorlati alkalmazása: akadályok, jó gyakorlat és esetjog” címû konferencia megszervezésében, valamint néhány munkatársunk részt vett Burg Schlainingban (Ausztria) a magatartási kódexek szerepérõl és használatáról tartott tréningen. A budapesti találkozó fõ témája a diszkrimináció elleni jogi szabályozás és annak gyakorlati érvényesítése volt, az elõadók nagy hangsúlyt helyeztek az Európai Unió tagállamaiban érvényesülõ standardok és joggyakorlat bemutatására. A tréning specialitása egy szimulációs játék volt, amelyben a tréning valamennyi szereplõje aktívan részt vett egy összetett, életszerû diszkriminációs esetet eldöntõ bírósági tárgyalás lefolytatásában, illetve az ott születendõ ítélet elõkészítésében és kidolgozásában. Az Ausztriában megrendezett tréning a diszkrimináció elleni fellépés jogon kívüli eszközeire fókuszált. Különös hangsúlyt helyezett az egyes tagországokban (például Nagy-Britannia) hagyományokkal rendelkezõ ún. magatartási kódexekre (Code of conduct), amelyek a nevelés, a társadalmi és egyéni felelõsségvállalás, az esetleges konfliktusok békés úton történõ rendezése útján járulnak hozzá a diszkriminációmentes, egyéni méltóságot tiszteletben tartó mikro- és makrokörnyezet kialakításához. A jogértelmezõ munkacsoport az év során több alkalommal kérte az EQUINET-tagok segítségét: megküldött hipotetikus eseteket kellett elemeznünk a hazai jogszabályok és joggyakorlat ismeretében, és választ adnunk a diszkrimináció megállapíthatóságával, a lehetséges jogi következményekkel, az eljárásra illetékes szervekkel kapcsolatban. A munkacsoport összehasonlította a különbözõ országok esetmegoldásait és elemezte az eltérõ jogi környezetbõl fakadó jogértelmezéseket. Két kiadvány is született így: az egyik a faji diszkrimináció és megerõsítõ intézkedések, a másik az oktatási diszkrimináció témájában.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes